Author: Your User Name
Last saved by: Chudá Viera
Company: Your Company Name

Správa zo zahraničnej pracovnej cesty

1.	Účastníci ZPC:

Vladimír Kováčik   	Štátny tajomník Ministerstva školstva, vedy, výskumu a športu SR, vedúci delegácie
Alexander Micovčin            zástupca stáleho predstaviteľa SR pri EÚ, veľvyslanec	
Peter Lukáč                          poradca ŠT MŠVVaŠ SR
Diana Demková                   riaditeľka odboru štátnej a európskej politiky vo vede a technike,  Sekcia vedy a techniky MŠVVaŠ SR
Katarína Jurisová                 MERTENS, SZ SR pri EÚ
Dušan Šándor                      1.tajomník, SZ SR pri EÚ

2.	Zahraničná pracovná cesta
Štát: | Belgicko
Mesto: | Brusel
Vykonaná v doch: | 25. 9. - 26. 9. 2014
Prijímajúca organizácia: | Stále zastúpenie SR pri EÚ v Bruseli
Účel cesty: | Rada ministrov pre konkurencieschopnosť - časť výskum
Spôsob financovania: | Náklady na ubytovanie, cestovné, stravné a vreckové hradilo MŠVVaŠ SR
3.	 Rámcový program pobytu:
25.9.2014

11:00 odvoz služobným autom z Bratislavy na letisko vo Viedni, odlet do Bruselu. 
14:20 prílet do Bruselu
14:50 odvoz delegácie do styčnej kancelárie kancelárie SR „SLORD“                      
17:00 ukončenie návštevy v „SLORD“
17:10 presun do hotela

26.9.2014

09:15 odvoz z hotela
09:30 porada delegácie v priestoroch SZ SR pri EÚ
10:00 Začiatok rokovania Rady ministrov pre konkurencieschopnosť – časť výskum
13:00 Obed ministrov 
14:00 Pokračovanie zasadania Rady ministrov
16:00 ukončenie Rady ministrov
16:30 odvoz pána ŠT V.Kováčika s delegáciou (P.Lukáč, D.Demková) na letisko
18:00 odlet delegácie do Viedne

Zhrnutie najdôležitejšíh bodov
Väčšina ČŠ EÚ podporila závery k strednodobému hodnoteniu „Stratégie Európa 2020“ – výskum a inovácie ako zdroj pre obnovený rast. V prípade SR sú závery tohto dokumentu úzko prepojené so Stratégiou pre inteligentnú špecializáciu a rovnako s operačným programom pre výskum a inovácie pomocou, ktorých sa SR snaží v spolupráci s EK a inými ČS posilniť svoj výskumný a ekonomický potenciál. Ministri pre výskum vzali na vedomie aj druhú správu o pokroku pri budovaní "Európskeho výskumného priestoru". K správe mali niektoré krajiny výhrady k metodike a kritériám, ktoré by chceli vylepšiť. UK a DE sa explicitne vyjadrili, že nechcú spoločnú legislatívu pre Európsky výskumný priestor („ERA“). Naopak ES a niektoré iné ČŠ by zrejme privítali realizáciu „ERA“ cez spoločnú legislatívu v tejto oblasti. Táto dôležitá problematika a jej budúcnosť sa bude odvíjať od plánov a ambícií novej EK a nového komisára pre výskum, vedu a inovácie Európskej komisie pána Carlosa Moedasa. Obed ministrov bol venovaný priorite IT PRES - téme spolupráce v oblasti výskumu v oblasti Stredozemného mora. Túto tému pomerne úspešne pretláča po GR PRES aj IT PRES. Pôvodne sa očakávalo, že EK príde už začiatkom roku 2015 s legislatívnym návrhom pre toto „JTI“ (Spoločnú technologickú iniciatívu) podľa čl. 185 ZFEÚ. Podľa neoficiálnych informácií však EK zrejme s takýmto návrhom príde až v roku 2016.
Program zasadnutia:
ZASADNUTIE V PIATOK 26. SEPTEMBRA 2014 (10.00 hod.)

Nelegislatívne činnosti
VÝSKUM
1. Stratégia Európa 2020: preskúmanie v polovici trvania a oznámenie Komisie „Výskum a inovácia ako zdroje obnoveného rastu“
2. Druhá správa o pokroku, týkajúca sa Európskeho výskumného priestoru
- prezentácia Komisie
- výmena názorov
3.  Rôzne
Oznámenie Komisie „Na ceste k prosperujúcemu hospodárstvu založenému na dátach/údajoch“
-  prezentácia Komisie

4.	Stručný priebeh rokovaní:
Bod č. 1: Stratégia „Európa 2020“ – strednodobé hodnotenie – výskum a inovácie ako zdroj pre obnovený rast.

IT PRES pripravilo politickú diskusiu ministrov pre výskum k tejto téme. Ministerka IT pre výskum Stefania Giannini uviedla túto tému a o. i. zdôraznila, že dôležité témy v tejto oblasti sú: kvalita výdavkov na výskum, zosúlaďovanie priorít a politík v oblasti výskumu i vzdelávania.

Oznámenie Európskej komisie súvisí s koordináciou politík EK a ČŠ EÚ v tejto oblasti. EK správne povzbudzuje ČŠ EÚ k štrukturálnym reformám v tejto oblasti. Úzko to súvisí s S3 stratégiami. Mali by sme sa zamerať na niekoľko málo priorít. Je potrebné  určiť správne kritériá pre výber týchto prioritných oblastí. Komisárka EK pre výskum a inovácie Maire Geoghegan - Quinnová uviedla, že je  znepokojujúce, ak niektoré ČŠ EÚ znížili v ostatných rokoch výdavky na výskum a inovácie. Vyzvala ČŠ EÚ, aby investovali do tejto prioritnej oblasti, ktorá napomôže aj hospodárskemu rastu. 

Bod č. 2: Druhá správa o pokroku pri budovaní „ERA“ („Európskeho výskumného priestoru“). Prezentácia Európskej komisie. Politická diskusia.

IT PRES: Musíme byť aktívnejší, mať viac prepojení a synergií. Musíme viac pracovať na vytvorení ERA a viac spolupracovať s ERAC-om (výbor pre „ERA“).

Komisárka EK pre výskum a inovácie M. Geoghegan – Quinnová: Pre rozvoj ERA sú najdôležitejšie: reformy ČŠ EÚ, rýchla implementácia stratégií pre VaV v ČŠ (ktoré by mali byť úzko prepojené s odporúčaniami ERA) a entuziazmus.
Stakeholderi (zainteresované strany), ktorí uplatňujú odporúčania ERA sú úspešnejší.
Cestovná mapa ERA sa má rozvinúť do roku 2015.
S týmto procesom súvisí aj bezproblémová mobilita výskumníkov v EÚ a rovnako aj cestovná mapa ESFRI (strategické paneurópske infraštruktúry).
Paneurópsky výskumný dôchodkový fond pre výskumníkov by sa mal spustiť od roku 2015.
EK podporuje aj otvorený prístup k vedeckým a výskumným údajom.

Bod č.3 - „Rôzne“: „Na ceste k prosperujúcemu hospodárstvu založenému na dátach/údajoch”– „Towards a thriving data-driven economy“.   

K téme „Big Data“ sa vyjadrila – komisárka EK pre digitálnu agendu pani Nelly Kroes uviedla, že tento sektor má veľký dopad na zamestnanosť, a že napr. v oblasti „veľkých dát“ je len v UK predpoklad, že za 5 rokov sa zvýši počet zamestnancov v tejto oblasti o cca      250 % a celkový nárast v tomto sektore má byť o cca 65 000 zamestnancov. Súvisí to s „big clouds“ (veľkými úložiskami) a bolo to témou dokonca aj na Európskej rade a súvisí to s hospodárskym rastom a inováciami a novou „menou“ sú práve dáta. 

Tento sektor, ale môžeme z úrovne EK a ČŠ EÚ významne podporiť. Napr. vytvorením dobrých rámcových podmienok, motivovať väčšiu účasť priemyslu, príp. PPPs (dokonca) na úrovni investícií cca 534 mil. eur v rokoch 2016-20. A už v rokoch 2014-15 plánuje Európska komisia investovať:
-	89 mil. eur v oblasti tzv. „veľkých dát“/„big data“,
-	125 mil. eur pre „cloud computing“ (veľké úložiská dát),
-	8 mil. eur pre rozvoj „open data“. Musíme však počkať na novú Európsku komisiu a nového komisára pre oblasť digitálnej agendy pána Oettingera.
 
Nový predseda EK J.- C. Juncker je za modernizáciu tohto sektora a dáta súvisia s ochranou osobných údajov a autorskými právami.
Podľa FR to súvisí aj so super počítačmi a celosvetovou globálnou náročnou súťažou v tejto oblasti. 
Rada vzala na vedomie túto prezentáciu Európskej komisie. 

Diskusia ČŠ EÚ:
Vystúpilo viacero účastníkov, za SK štátny tajomník MŠVVaŠ SR Vladimír Kováčik: SK plne podporuje reformy, ktoré správa (EK) obsahuje a EK pre ČŠ EÚ odporúča. Príklad úspešného partnerstva medzi EK a ČŠ EÚ je program H2020 a stratégia/-e  inteligentnej špecializácie (S3). Za správne považujeme zameranie sa na niekoľko priorít vo výskume a ich prepojenie s ekonomikou. SK uviedlo, že pri tvorbe S3 bolo pre SK kľúčové zapojenie zahraničných expertov (pri spätnej väzbe počas tvorby S3), ktorých pre SK vybrala a zapožičala EK. Snažíme sa v SK vhodne prepojiť program H2020 s S3 a OP VaI a taktiež prepojenie národných a európskych politík. SK sa snaží významne podporiť aj rozvoj „start up-ov a a spin off-ov“ a dodať stimuly pre priemysel a súkromný sektor, aby viacej investovali do oblasti vedy a výskumu. SK plánuje, že investície do priemyslu a do súkromného sektora v oblasti VaV musia významne narásť a to až na úroveň 2/3. V SK pripravujeme aj transformáciu SAV.
Dôležité je aj prepojenie spolupráce medzi univerzitami a priemyslom.

5.	Odporúčané závery: 
•	Členské štáty musia vykonávať fiškálnu konsolidáciu s ohľadom na podporu rastu, predovšetkým prioritizovať výdavky na výskum a inovácie. 
•	EK bude členským štátom nápomocná pri reformách v oblasti podpory tvorby politík, pričom plne využije pripravované nástroje Research nad Innovation Observatory a Policy Suport Facility podporované z Horizontu 2020.
•	Ciele nie je možné dosiahnuť bez vytvorenia ekosystému priaznivého pre rozvoj inovatívnych podnikov – podpora jednotného trhu, prístupu k financovaniu vrátane rizikového, podpora inovačných schopností v rámci vzdelávania.
•	Európske a stredomorské krajiny by mali založiť nové, rozšírené partnerstvo vo výskume a inováciách, ktoré bude reagovať na veľké výzvy, ktorým budú krajiny v budúcnosti čeliť. Spolupráca v oblasti výskumu a inovácií by sa mala posunúť od bilaterálnej bázy smerom k strategickejšiemu prístupu založenému na spolupráci región – región. Súčasťou by mala byť aj podpora pre reformy systémov výskumu a vývoja a zvyšovanie výdavkov na výskum.
6.	Prinesená dokumetácia:
Z rokovaní neboli prinesené materiály
7.	Spôsob zverejnenia výsledkov ZPC, prenos získaných informácií:
Výsledky ZPC, resp. táto správa bude zverejnená na webovom sídle MŠVVaŠ SR.
Súhlasím so zverejnením správy na internete.

Ďalšia Rada ministrov pre výskum a vesmír bude 5.12. 2014 v Bruseli 

Zoznam použitých skratiek:
Členské štáty EÚ:
AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, GR, EL – Grécko, ES – Španielsko, FI – Fínsko, FR – Francúzsko, HU – Maďarsko, IE - Írsko, IT – Taliansko, LU – Luxembursko, LV– Lotyšsko, LT – Litva, MT – Malta, NL – Holandsko, PL – Poľsko, PT – Portugalsko, RO- Rumunsko, SE – Švédsko, SI – Slovinsko, SK – Slovenská republika, UK – Veľká Británia

Ďalšie skratky:
EK		Európska komisia 
ČK, ČŠ 		členské krajiny, členský štát
EP	   	 Európsky parlament 
PRES              predsedníctvo v EÚ
FP7/H2020		7.rámcový program ES pre vedu a výskum/Horizont 2020	
COMPET       Rada (ministrov) pre konkurencieschopnosť (ktorej súčasťou často býva aj časť        
-výskum)                                 
DG RnI 	  Generálne riaditeľstvo EK pre výskum a inovácie 

Správu vypracovali:

 Peter Lukáč

Správu schválili:

Vladimír Kováčik
 Štátny tajomník

Trieda dôvernosti: verejné